turjo4nis/wikipedia-bn-dump-20250701 huggingface dataset:
পায়েস

পায়েস বা ক্ষীর বা ফিরনি একটি চাল-দুধ-চিনি সহযোগে প্রস্তুত খাবার যা ভারতীয় উপমহাদেশে খুবই জনপ্রিয়। ফুটন্ত তুলশীমালা চাল,  ভাঙ্গা গমের সাথে  ট্যাপিওকা,  সেমাই, দুধ এবং চিনি মিশিয়ে তৈরি করা হয়। এটা স্বাদের জন্য এলাচ, কিশমিশ, জাফরান, কাজু বাদাম, পেস্তা বাদাম বা কাজুবাদাম দেওয়া হয়। এটা সাধারণত  খাবার সময় বা  ডেজার্ট হিসাবে পরিবেশিত। কিছু অঞ্চলে এটি ফিরনি  গিল ই ফিরদাউস বা ফেরেনি নামেও পরিচিত।

ঐতিহ্যবাহী পায়েস
শেরপুরের ছানার পায়েস

নাম 
 
সংস্কৃত নাম क्षीर (ক্ষীর)/ पायसम् "পায়াসম"। হিন্দি, खीर khīr; পাঞ্জাবি, کھیر/ਖੀਰ; উড়িয়া, ଖିରି khiri; সিন্ধি, کھیر; উর্দু, کھیر; এবং নেপালি: खिर। পায়াসাম হিসেবে তামিল: பாயாசம், তেলুগু: పాయసం, মালায়ালম: പായസം), পায়েস হিসেবে কন্নড়: ಪಾಯಸ), বাংলা: পায়েস, সিলেটি: পায়েস), অসমীয়া: পায়স এবং কোঙ্কানি पायस।

আঞ্চলিকতা 
সকল উৎসবে পায়েস প্রস্তুত করা হয়। খির শব্দটি উত্তর ভারতে ব্যবহার করা হয়। সম্ভবত সংস্কৃত শব্দ ক্ষীর থেকে এসেছে যার অর্থ দুধ।

ক্ষীরের আরেকটি নাম পায়েস বা পায়স বাংলায় ব্যবহৃত হয়। তবে পায়স শব্দটি তেমন ব্যবহার হয় না যদিও মূল সংস্কৃত শব্দ পায়স(पायस) থেকে এসেছে যার ব্যুৎপত্তিগত অর্থ দুধ থেকে উৎপন্ন।

চিত্রশালা

তথ্যসূত্র 

বাঙালি রন্ধনশৈলী
পশ্চিমবঙ্গের রন্ধনশৈলী
বাংলাদেশী রন্ধনশৈলী
বিহারি রন্ধনশৈলী
উত্তরপ্রদেশী রন্ধনশৈলী
ওড়িয়া রন্ধনশৈলী
নেপালি রন্ধনশৈলী
তেলেঙ্গানার রন্ধনশৈলী
তামিল রন্ধনশৈলী
মারাঠি রন্ধনশৈলী
পাঞ্জাবি রন্ধনশৈলী
কেরল রন্ধনশৈলী
হায়দ্রাবাদী রন্ধনশৈলী
উত্তর ভারতীয় রন্ধনশৈলী
বাংলাদেশী চালের পদ
পাকিস্তানি চালের পদ
ভারতীয় চালের পদ
ভারতীয় মিষ্টান্ন
বাংলাদেশী মিষ্টান্ন
ভারতীয় রন্ধনশৈলী
পাকিস্তানি রন্ধনশৈলী
শ্রীলঙ্কীয় রন্ধনশৈলী
চানাচুর

চানাচুর একপ্রকার ভাজা নাশতা জাতীয় হালকা খাবার। এর অন্য নাম ডালমুঠ। এটি মূলত ছোলা বা অড়হড় ডালের মিহি গুঁড়া (বেসন) থেকে তৈরি হয়। তবে এতে প্রায়শই চিনাবাদাম, চিঁড়া, সবুজাভ ভাজা মটরশুটিঁ ইত্যাদি যোগ করা হয়। বিশেষ করে ভাজা বাদাম চানাচুরের অপরিহার্য উপকরণ। এটি সাধারণ শুকনা, মুচমুচে ও ঝাল স্বাদের হয়ে থাকে।

বর্ণনা
দক্ষিণ এশীয়দের কাছে জনপ্রিয় একটি নাস্তা। ঘরোয়া আড্ডা, নদীর তীর বা উদ্যানে ভ্রমণ চানাচুর চর্বনে প্রাণময় হয়ে ওঠে। গ্রামে-গঞ্জে, হাটে-বাজারে খেটে-খাওয়া মানুষের কাছে স্বল্পমূল্যের চানাচুর সাময়িক ক্ষুধা নিবৃত্তিতে কার্যকর। এটি রুচিকর। ভারতে মিষ্টি স্বাদের চানাচুর প্রস্তুত করা হয়; কখনো কখনো এতে কিসমিস যোগ করা হয়।

পরিবেশন 
ভোজন রসিক বাঙালির চানাচুর বস্তুটি বড় সমঝদার। হাটে-বাজারে বিভিন্ন গোত্র বর্ণের চানাচুর দেখা মেলে। চায়ের সঙ্গে, মুড়ির সঙ্গে, এমনকি নিঃসঙ্গেও এর মজা জাস্ট আনপ্যারালাল! শহর কিংবা গ্রাম সর্বত্রই একটি বিশিষ্ট বাঙালি চানাচুর ব্র্যান্ড! প্রত্যেকটির স্বাদ অন্যটির চেয়ে আলাদা, গোত্রে অভিন্ন। মরিচের গুঁড়া ও লবণের কারণে এটি নিজেই ঝাল, তবু প্রায়শ: পরিবেশনের আগে পেঁয়াজ কুচি, কাঁচা মরিচ, সরষের তেল প্রভৃতি, কখনো আদা কুচি বা ধনে পাতা, দিয়ে মাখিয়ে একে আরো সুস্বাদু করা হয়। এছাড়া মুড়ি দিয়ে মাখিয়েও চানাচুর পরিবেশন করা হয়। চানাচুর সাধারণত ঘরে ঘরে তৈরী করা হয় না।

চানাচুর বিক্রেতা
শপিংমল শিক্ষা প্রতিষ্ঠান, সিনেমা হল, মিটিং এর আসরে দেখা মেলে খোলা চানাচুর বিক্রেতাদের। উজ্জ্বলার বা ভ্রাম্যমাণ হকারদের চানাচুর ক্রেতারা লাইন দিয়ে কেনেন। কখনো কখনো ভাঁড়ের বেশে চানাচুর বিক্রি করতে দেখা যায়। 

চানাচুর বহুরূপে হৃদিবিরাজে এই সুস্বাদু আহার। দোকানে বিক্রি হয় ব্র্যান্ডের চানাচুর। অনেক ব্র্যান্ডের চানাচুর আছে যা ঘরে ঘরে আদৃত।

চিত্রশালা

তথ্যসূত্র

বাংলাদেশী খাবার
ভারতীয় রন্ধনশৈলী
বাংলাদেশী রন্ধনশৈলী
বাঙালি রন্ধনশৈলী
বাংলাদেশী জলখাবার
ভারতীয় হালকা জলখাবার
ভারতীয় ঝটপট খাবার
মুম্বইয়ের সংস্কৃতি
গুজরাতি রন্ধনশৈলী
সনি

(উচ্চারণ: সোনী) হচ্ছে একটি জাপানী ইলেক্ট্রনিক্স সামগ্রী নির্মাতা প্রতিষ্ঠান যার সদরদপ্তর মিনাটো, টোকিও, জাপান। সনি ফরচুন গ্লোবাল ৫০০ এর ২০১৫ সালে তালিকায় ১১৬ তম অবস্থান অর্জন করে। সনির বর্তমান স্লোগান হলো BE MOVED।  পুরাতন স্লোগান গুলো হলো make.believe (২০০৯–২০১৪), like.no.other (২০০৫–২০০৯) এবং It's a Sony (১৯৮০–২০০২).

ইতিহাস 
১৯৪৬ সালের ৭ মে তারিখে এটি প্রতিষ্ঠিত হয়।

টোকিও সুসিন কোগিও দ্বিতীয় বিশ্বযুদ্ধের প্রেক্ষিতে সনি শুরু করেছিলেন। 1946 সালে, মাসারু ইবুকা টোকিওর একটি ডিপার্টমেন্ট স্টোর ভবনে একটি ইলেকট্রনিক্সের দোকান শুরু করেছিলেন। সংস্থাটি ¥ ১,৯০,০০০ মূলধন এবং মোট আট জন কর্মচারী দিয়ে শুরু করেছিল ১৯ মে ১৯৪৬-এ, ইবুকার সাথে টোকিও সুসিন কোগিও (東京 通信 工業), ট্যাকি সোসিন কোজি (タッキー・ソシン・コウジ) "টোকিও টেলিকমিউনিকেশন ইঞ্জিনিয়ারিং কর্পোরেশন" নামে একটি সংস্থা প্রতিষ্ঠার জন্য আকিও মরিটা যোগ দিয়েছিলেন। সংস্থাটি টাইপ-জি নামে জাপানের প্রথম টেপ রেকর্ডার তৈরি করেছিল। ১৯৫৮ সালে, সংস্থাটির নাম পরিবর্তন করে "সনি" করা হয়েছে 

টোকিও সুসিন কোগিও যখন নিজেকে বাজারজাত করার জন্য একটি রোমানাইজড নামটি খুঁজতেছিল, তারা তাদের আদ্যক্ষর টিটিকে ব্যবহার করার বিষয়ে তার সাথে বিবেচনা করেছিল। তারা না করার প্রাথমিক কারণটি হ'ল রেলওয়ে সংস্থা টোকিও কিউকো টিটিকে নামে পরিচিত। সংস্থাটি মাঝেমধ্যে জাপানে "টোটসুকো" সংক্ষিপ্ত বিবরণ ব্যবহার করেছিল, কিন্তু মার্কিন যুক্তরাষ্ট্র সফরের সময় মরিটা আবিষ্কার করেছিল যে আমেরিকানরা এই নামটি উচ্চারণ করতে সমস্যায় পড়েছে। আরেকটি প্রাথমিক নাম যা "টোকিও টেলিটেক" ছিল। অ্যাকিও মরিটা আবিষ্কার না করা অবধি টেলিটেককে ব্র্যান্ডের নাম হিসাবে ইতোমধ্যে ব্যবহার করছে এমন একটি আমেরিকান সংস্থা রয়েছে।

নাম 
"সনি" নামটি দুটি শব্দের সংমিশ্রণ হিসাবে ব্র্যান্ডের জন্য বেছে নেওয়া হয়েছিল: একটি ছিল লাতিন শব্দ "সোনাস", যা শব্দ এবং শব্দটির মূল, এবং অন্যটি ছিল "সনি"।

প্রথম সনি-ব্র্যান্ডযুক্ত পণ্য, টিআর -৫৫ ট্রানজিস্টর রেডিও ১৯৫৫ সালে প্রকাশিত হয়েছিল তবে ১৯৫৮ সালের জানুয়ারী পর্যন্ত কোম্পানির নাম সনিতে পরিবর্তিত হয়নি।

পন্যসমূহ 
 টেলিভিশন,
 মোবাইল ফোন,
 অডিও এবং ভিডিও রেকর্ডার।

তথ্যসূত্র

বহিঃসংযোগ 
 সনির অফিশিয়াল ওয়েবসাইট

বহুজাতিক কোম্পানি
ইলেকট্রনিক্স কোম্পানি
কম্পিউটার মেমোরি কোম্পানি
১৯৪৬-এ প্রতিষ্ঠিত সম্মিলিত কোম্পানি
জাপানি মার্কা
জাপানের প্রতিরক্ষা কোম্পানি
জাপানের আলোকচিত্র কোম্পানি
সনি
টোকিও স্টক এক্সচেঞ্জে তালিকাভুক্ত কোম্পানি
নিউ ইয়র্ক স্টক এক্সচেঞ্জে তালিকাভুক্ত কোম্পানি
কম্পিউটার স্টোরেজ কোম্পানি
প্রদর্শন প্রযুক্তি কোম্পানি
জাপানের ইলেকট্রনিক্স কোম্পানি
বেতারের ইতিহাস
লাউডস্পিকার প্রস্তুতকারক
জাপানে সদর দফতর বহুজাতিক কোম্পানি
নেটবুক নির্মাতা
বহনযোগ্য অডিও প্লেয়ার প্রস্তুতকারক
হেডফোন প্রস্তুতকারক
দারা শিকোহ

দারা শিকোহ (২০ মার্চ ১৬১৫ – ৩০ অগাস্ট ১৬৫৯) ছিলেন মোগল সম্রাট শাহজাহান ও তার স্ত্রী মুমতাজ মহল এর বড় পুত্র। ফার্সি ভাষায় দারা শিকোহ্‌র নামের অর্থ মহিমান্বিত। তিনি সর্বপ্রথম ফার্সি ভাষায় ভগবত গীতা ও উপনিষদ অনুবাদ করেন। মুঘল সাম্রাজ্যর উত্তরাধিকারী হিসাবে তিনি শাহজাহান এবং শাহজাহানের কন্যা জাহানারা বেগম দারা শিকোহকে সমর্থন করতেন। কিন্তু ছোট ভাই আওরঙ্গজেব এর সাথে সাম্রাজ্য নিয়ে যুদ্ধে দারা শিকোহ পরাজিত হন। আওরঙ্গজেবের আদেশে তার শিরোচ্ছেদ করা হয়।

আরও দেখুন 
আকবর
নূর জাহান

তথ্যসূত্র

বহিঃসংযোগ 

মুঘল সাম্রাজ্য
গুপ্তহত্যার শিকার ভারতীয় ব্যক্তি
দিল্লির ব্যক্তি
আজমিরের ব্যক্তি
গুজরাতের সুবাহদার
১৬১৫-এ জন্ম
১৬৫৯-এ মৃত্যু
ভারতীয় সুফি
ইরানি বংশোদ্ভূত ভারতীয় ব্যক্তি
১৭শ শতাব্দীর ভারতীয় লেখক
মুঘল সাম্রাজ্য কর্তৃক ১৭শ শতাব্দীতে মৃত্যুদণ্ড কার্যকর করা ব্যক্তি
১৭শ শতাব্দীর ভারতীয় দার্শনিক
১৭শ শতাব্দীর ভারতীয় পুরুষ লেখক
চ্যানেল ওয়ান (বাংলাদেশী টিভি চ্যানেল)

চ্যানেল ওয়ান ছিল একটি বাংলাদেশী উপগ্রহ-ভিত্তিক টেলিভিশন চ্যানেল। ২০০৬ সালের ২৪ জানুয়ারি ঢাকা হতে এর সম্প্রচার শুরু হয়। ওয়ান গ্রুপ এর অধীন ওয়ান এন্টারটেইনমেন্ট লিমিটেড এই চ্যানেলটির মালিক।  বাংলাদেশ সময় সকাল সকাল ৮টা, দুপুর ১২টা ও আড়াইটা, বিকাল পাঁচটা, সাড়ে ছয়টা, সাড়ে সাতটা এবং রাত ১০টা, সাড়ে বারটা, এবং তিনটায় এই চ্যানেলে সংবাদ প্রচারিত হয়।

বন্ধ
২০০৬ সালে, ওয়ান এন্টারটেইনমেন্ট স্টেশনের সম্প্রচার সরঞ্জামকে জামানত রেখে দিয়ে প্রাইম ব্যাংক থেকে লোন নেয়। ২০০৮ সালে, ব্যাংক লোন পরিশোধ করার আহ্বান করে এবং লোন পরিশোধ না করার কারণে ব্যাংকটি জামানতে রাখা সরঞ্জামগুলি নিলামে উঠালে পিপলস এন্টারটেইনমেন্ট লিমিটেডে তা কিনে নেয়। চ্যানেল ওয়ান তারপরেও এর কার্যক্রম চালাতে থাকে, যেটিকে বাংলাদেশ টেলিযোগাযোগ নিয়ন্ত্রণ কমিশন (বিটিআরসি) ভাড়া করা সরঞ্জাম দিয়ে চালানো হচ্ছে বলে সাব্যস্ত করে, যা বাংলাদেশের টেলিযোগাযোগ আইনের লঙ্ঘন। ফলস্বরূপ, বিটিআরসি ২৭ এপ্রিল ২০১০ সন্ধ্যা ৬টা ৪০ মিনিটে চ্যানেলটি বন্ধ করে দেয়। এটির চূড়ান্ত সম্প্রচার ছিল সন্ধ্যা ৬টা ৩০ মিনিটের সংবাদ বুলেটিন।

পুনরায় চালু 
চ্যানেল ওয়ানের ঊর্ধ্বতন পর্যায়ের সাবেক এক কর্মী কালবেলাকে বলেন, প্রতিষ্ঠানটি চালুর বিষয়ে কাজ শুরু করেছে মালিকপক্ষ। সেজন্য তারা আদালতে যাওয়ার সিদ্ধান্ত নিয়েছেন। আইনি প্রক্রিয়া শেষে সম্প্রচারে আসতে একটু সময় লাগবে। ইতোমধ্যেই সাবেক কর্মীরা ‘গেট টুগেদার’ করেছেন। তাদের কারও কারও সঙ্গে যোগাযোগ রাখছে মালিকপক্ষ। শীঘ্রই চালু হবে চ্যানেল ওয়ান।এ জন্য দীর্ঘ ১৬ বছর পর আবারো মামলা নিয়ে আদালতে গেলে চেম্বার আদালত চ্যানেল ওয়ান কর্তৃপক্ষকে আপিল আবেদনের বা আপিল করার অনুমতি দিয়েছে।মঙ্গলবার ২৮ জানুয়ারি আপিল বিভাগের চেম্বার জজ আদালত এ বিষয়ে আপিলের শুনানির জন্য আগামী ১৬ ফেব্রুয়ারি দিন ঠিক করেছে,ঐদিন আপিল বিভাগের নিয়মিত ও পূর্ণাঙ্গ বেন্ঞ্চে এই শুনানি অনুষ্ঠিত হবে। অবশেষে আজ সোমবার ২৪ ফেব্রুয়ারী বিচারপতি মো:আশফাকুল ইসলামের নেতৃত্বাধীন আপিল বিভাগ চ্যানেল ওয়ান সম্প্রচার বন্ধে বিটিআরসির সিদ্ধান্ত স্থগিত করেছেন।ফলে চ্যানেল ওয়ানের কার্যক্রম পুনরায় শুরু করতে আর কোনো বাধা নেই।

তথ্যসূত্র 

বাংলাদেশের টেলিভিশন চ্যানেল
ঢাকার গণমাধ্যম
২০০৬-এ প্রতিষ্ঠিত টেলিভিশন চ্যানেল ও স্টেশন
বাংলাদেশের বিলুপ্ত টেলিভিশন চ্যানেল
২০১০-এ বিলুপ্ত টেলিভিশন চ্যানেল ও স্টেশন
খই

খই সাধারণ গ্রামবাংলার অতি জনপ্রিয় একটি খাবার। সাধারণত আপ্যায়ন এর সময় এর ব্যবহার হয়। আস্ত ধান গরম বালুতে ভেজে এটি তৈরি হয়। খোসার ভিতরে গরম চাল প্রথমে বাড়তে পায় না। কিন্তু ছোটখাট বিস্ফোরণ ঘটিয়ে খোসা ফাটিয়ে চাল শেষপর্যন্ত যখন বাইরে আসে তখন খই(popped rice) বনে গিয়ে তার নিজের গা-ও চৌচির, মুড়ির মত মসৃণ নয়।

যে কোন ধান থেকেই খই করা সম্ভব। তবে বৈচিত্রপূণ্য এই বাংলাদেশে খই এর উপযুক্ত বিশেষ কিছু ধান আছে।

প্রস্তুত প্রণালী 

খই তৈরির জন্য প্রথমে লম্বা বা মোটা জাতের ধান বাছাই করতে হবে। এরপর রোদে শুকিয়ে নিতে হবে ভালোভাবে, রোদে শুকানোর পর স্বাভাবিক তাপমাত্রায় আসলে চুলায় কড়াইতে উত্তপ্ত বালুতে সামান্য পরিমাণ দিয়ে নাড়াচাড়া করতেই তৈরি হয়ে যায় খই।

পরিবেশন প্রণালী 
খইকে "লাজ"ও বলা হয়। বাঙালি লোকচারে, যেমন বিবাহ, মাঙ্গলিক ও পূজা-পার্বণে খই নানাভাবে ব্যবহার হয়।
খই ভাজার পর ধানের খোসা ছাড়ানোর পর গুড় বা চিনি সহযোগে কিংবা কাঁঠাল দিয়ে পরিবেশন করা হয় ।

তথ্যসূত্র

বহিঃসংযোগ 
 দৈনিক প্রথম আলোর জীবন যাপন পাতা

বাংলাদেশের খাদ্য
বাংলার খাদ্য
শুকনো খাবার
আমেরিকার শস্য
জলখাবার
ঢাকাই শাড়ি

ঢাকাই শাড়ি বাংলাদেশের ঢাকা জেলা ও তার আশে পাশের এলাকায় তৈরি করা এক প্রকারের শাড়ি। এটি সুতি কাপড় হতে প্রস্তুত করা হয়। উন্নতমানের জন্য বাংলাদেশ ছাড়াও অন্যান্য দেশে এই শাড়ির কদর রয়েছে।

ইতিহাস 
বুননের অনন্য হাতে কৌশলকে আগের দিনে জামদানি বলা হত, আর এই বুননকে ঢাকাই বলা হত। সংবেদনশীল তাঁতি এবং কারিগররা তাদের বুননের নকশার অনুপ্রেরণা নিতেন আশেপাশের জীবন থেকে  সাধারণ জিনিস যেমন ভাঙা চিরুনি থেকে শুরু করে প্রকৃতির জিনিস যেমন উদ্ভিদ এবং প্রাণীজগত এবং ঐতিহ্যবাহী বাঙালি নকশা আল্পনার নকশাও এদের শাড়িতে উঠে আসত।

তথ্যসূত্র 

বাংলাদেশী পোশাক
ভারতীয় পোশাক
শাড়ি
বাংলাদেশ-অসম্পূর্ণ
পোশাক-অসম্পূর্ণ
ফিবোনাচ্চি রাশিমালা

ফিবোনাচ্চি রাশিমালা (Fibonacci series) শুধুমাত্র গণিত নয় বরং প্রকৃতিরও অনেক রহস্যের উন্মোচন ঘটাতে সক্ষম বলে অনেকের ধারণা। স্বয়ং ফিবোনাচ্চি রাশিমালার আবিষ্কারক ত্রয়োদশ শতাব্দীর বিখ্যাত গণিতবিদ Leonardo Da Pisa (ডাকনাম Fibonacci) বলে গেছেন, "প্রকৃতির মূল রহস্য এ রাশিমালাতে আছে"। ফিবোনা হল আসলে একটা সিম্পল সিরিজ নাম্বার। এ সিরিজটি শুরু হয় ০ থেকে এবং সিরিজের পরবর্তী সংখ্যাগুলো প্রতিটি তার পূর্ববর্তী দুইটি সংখ্যার যোগফল।

রাশিমালা ও বৈশিষ্ট্য 

 এই শ্রেণীর যে কোন সংখ্যা তার পূর্ববর্তী দুটি সংখ্যার যোগফলের সমান। যেমনঃ

০+১=১,
১+১=২,
২+১=৩,
৩+২=৫,
৫+৩ =৮, … … … ইত্যাদি।

গাণিতিক রাশিমালার সাহায্যে বলা যায়ঃ

ঠিক বিপরীতভাবে যেকোন সংখ্যা তার পরবর্তী দুটি সংখ্যার বিয়োগফলের সমান। অর্থাৎ

 ফিবোনাচ্চি রাশিমালার প্রথম ২১ টি রাশি হলঃ

 এই শ্রেণীর যেকোন চারটি সংখ্যা নেওয়া হলে প্রথম ও চতুর্থ সংখ্যার যোগফল থেকে দ্বিতীয় ও তৃতীয় সংখ্যার যোগফল বিয়োগ দিলে সবসময় ওই চারটি সংখ্যার প্রথমটি পাওয়া যাবে। যেমনঃ আমরা ফিবোনাচ্চি শ্রেণী থেকে পরপর যেকোন চারটি সংখ্যা ৫, ৮, ১৩, ২১ নেওয়া হলে,

প্রথম ও চতুর্থ সংখ্যার যোগফল= ৫+২১=২৬
দ্বিতীয় ও তৃতীয় যোগফল= ৮+১৩=২১
বিয়োগফল= ২৬-২১=৫ (ওই চারটি সংখ্যার প্রথম সংখ্যা)

 এই শ্রেণীর যেকোন পাঁচটি সংখ্যা নেওয়া হলে প্রথম ও চতুর্থ সংখ্যার গুনফল থেকে দ্বিতীয় ও তৃতীয় সংখ্যার গুণফল বিয়োগ দিলে সবসময় বিয়োগফল ১ বা -১ হবে। যেমনঃ আমরা ফিবোনাচ্চি শ্রেণী থেকে পরপর যেকোন পাঁচটি সংখ্যা ৫, ৮, ১৩, ২১, ৩৪ নেওয়া হলে,

প্রথম ও চতুর্থ সংখ্যার গুনফল= ৫×২১=১০৫
দ্বিতীয় ও তৃতীয় সংখ্যার গুনফল= ৮×১৩=১০৪
বিয়োগফল= ১০৫-১০৪=১

আবার,

দ্বিতীয় ও পঞ্চম সংখ্যার গুনফল= ৮×৩৪=২৭২
তৃতীয় ও চতুর্থ সংখ্যার গুনফল= ১৩×২১=২৭৩
বিয়োগফল= ২৭২-২৭৩=-১

 এবার ফিবোনাচ্চি শ্রেণীর সংখ্যাগুলির একক অঙ্কের সংখ্যাগুলিও ফিবোনাচ্চি শ্রেণীকে অনুসরণ করে। যেমনঃ
১৩, ২১, ৩৪, ৫৫, ৮৯, ১৪৪, ২৩৩, ৩৭৭, ৬১০, ৯৮৭,………………. শ্রেণীর একক অঙ্কের সংখ্যা ৩, ১, ৪, ৫, ৯, ৪, ৩, ৭, ০, ৭, …………………… ফিবোনাচ্চি শ্রেণীকে অনুসরণ করছে।

 ফিবোনাচ্চি শ্রেণীর প্রতি ৬০টি সংখ্যার পর এককের ঘরে এই সংখ্যাগুলির পুনরাবৃত্তি ঘটে, যেমনঃ
ফিবোনাচি কৌশল - জুয়ার ক্ষেত্রে এক ধরনের কৌশল, সাধারণত ফিবোনাচি সিক্যুয়েন্স নামে একটি অনুক্রম তৈরি করে, প্রতিটি সংখ্যা 0 এবং 1 দিয়ে শুরু করে দুটি পূর্ববর্তী সংখ্যার যোগফল হয়, কৌশলটি যেমন নির্দেশ করে তেমনি আপনাকে একটি নির্দিষ্ট প্যাটার্নে মেনে চলতে হবে।

৬০ তম সংখ্যা= ১৫৪৮০০৮৭৫৫৯২০
৬১ তম সংখ্যা= ২৫০৪৭৮০৭৮১৯৬১
৬২ তম সংখ্যা= ৪০৫২৭৩৯৫৩৭৮৮১
৬৩ তম সংখ্যা= ৬৫৫৭৪৭০৩১৯৮৪২
৬৪ তম সংখ্যা= ১০৬১০২০৯৮৫৭৭২৩
৬৫ তম সংখ্যা= ১৭১৬৭৬৮০১৭৭৫৬৫

মেট্রিক্স গুন প্রয়োগ করে উচ্চতর রাশি নির্ণয় 
উপরের আলোচনা থেকে আমরা পাই
 
 
যা মেট্রিক্স আকারে প্রকাশ করলে
 

একই ভাবে আমরা দেখাতে পারি
 

উপরের ফলাফল থেকে আমরা এই রাশিমালার উচ্চতর সংখ্যার সাধারণ প্রকাশ করতে পারি

প্রয়োগ 
 সূর্যমুখী ফুলের পাপড়ির বিন্যাস
 শামুকের স্পাইরাল তথা প্যাঁচ। যেমন: নটিলাস ঝিনুকের খোল, পাইন গাছের মোচা।
 মৌমাছির পরিবার তন্ত্র
 ফুলকপির বিন্যাসে
 বিভিন্ন গাছের শাখা বিন্যাসে
 মানুষের অঙ্গসমূহের অনুপাত

ফিবোনাচ্চি রাশিমালার ধারনাকেন্দ্রিক গ্রন্থ 

 শূন্য - হুমায়ূন আহমেদ
 দ্য দা ভিঞ্চি কোড - ড্যান ব্রাউন

তথ্যসূত্র 

পূর্ণ সংখ্যার ধারা
মতিউর রহমান (সাংবাদিক)

মতিউর রহমান (জন্ম: ১৫ এপ্রিল, ১৯৪৬) একজন বাংলাদেশী সাংবাদিক ও লেখক৷  তিনি বাংলাদেশের বহুল প্রচারিত দৈনিক প্রথম আলোর সম্পাদক ও প্রকাশক৷  ২০০৫ সালে মতিউর রামোন ম্যাগসেসে পুরস্কার লাভ করেন।

জন্ম 
মতিউর রহমান ১৯৪৬ সালের ২ জানুয়ারি ভারতের কোলকাতায় জন্মগ্রহণ করেন৷ তার বাবার নাম ফজলুর রহমান এবং মায়ের নাম লুৎফুনন্নেসা বেগম৷ তার স্ত্রীর নাম মালেকা বেগম৷ তাদের এক ছেলে এক মেয়ে৷ ছেলের নাম মাহমুদুর রহমান এবং মেয়ের নাম মোহসীনা বেগম৷

শিক্ষাজীবন 
মতিউর রহমান ঢাকা বিশ্ববিদ্যালয়ের পরিসংখ্যান বিভাগের ছাত্র ছিলেন৷ ছাত্র জীবনে তিনি বাংলাদেশ ছাত্র ইউনিয়নের সদস্য ছিলেন এবং ১৯৬২-১৯৬৬ সাল পর্যন্ত বাংলাদেশ ছাত্র ইউনিয়নের কেন্দ্রীয় কমিটির নেতৃত্বে ছিলেন৷ ১৯৬৫-১৯৬৮ সাল পর্যন্ত তিনি ঢাকা বিশ্ববিদ্যালয় সাংস্কৃতিক সংসদের সাধারণ সম্পাদক ছিলেন৷ যৌবনে তিনি বাংলাদেশের কমিউনিস্ট পার্টির সক্রিয় কর্মী হিসাবে রাজনীতিতে অংশগ্রহণ করেছেন এবং ১৯৭৩-১৯৯০ সাল পর্যন্ত কেন্দ্রীয় কমিটির নেতৃত্বে ছিলেন৷ এছাড়া তিনি ১৯৬১ সালে নওয়াবপুর সরকারি উচ্চ বিদ্যালয় থেকে এসএসসি, ১৯৬৩ সালে ঢাকা কলেজ থেকে এইচএসসি পাস করেন৷ ঢাকা বিশ্ববিদ্যালয় এর পরিসংখ্যান বিভাগ থেকে ১৯৬৬ সালে স্নাতক (সম্মান) এবং ১৯৬৭ সালে স্নাতকোত্তর সম্পন্ন করেন৷

কর্মজীবন ও সাংবাদিকতা 
১৯৭০ সাল থেকে ১৯৯১ সাল পর্যন্ত সাপ্তাহিক একতা’র সম্পাদক হিসেবে দায়িত্ব পালন করেন মতিউর রহমান৷ ১৯৯২ সালে তিনি দৈনিক ভোরের কাগজ পত্রিকায় যোগ দেন৷ ১৯৯৮ সাল পর্যন্ত সম্পাদক হিসাবে দায়িত্ব পালন করেন৷ ১৯৯৮ সালে প্রতিষ্ঠিত দৈনিক প্রথম আলো পত্রিকার প্রতিষ্ঠা এবং পত্রিকার সম্পাদক হিসেবে দায়িত্ব পালন করছেন তিনি৷ ১৯৯৮ সাল থেকে এ পত্রিকার প্রকাশক ছিলেন মাহফুজ আনাম৷ বর্তমানে মতিউর রহমান এ পত্রিকার সম্পাদকের পাশাপাশি প্রকাশক হিসেবে দায়িত্ব পালন করছেন৷ এর পাশাপাশি তিনি নিউজপেপার ওনার্স অ্যাসোসিয়েশন অব বাংলাদেশের সহ-সভাপতি, জাতীয় প্রেসক্লাবের সদস্য এবং ৮ম ওয়েজ বোর্ড কমিশন অব বাংলাদেশের সদস্য হিসেব কাজ করছেন৷

পুরস্কার ও সম্মাননা 

মতিউর রহমান ২০০৫ সালে সাংবাদিকতা, সাহিত্য ও সৃজনশীল যোগাযোগের জন্য রামোন ম্যাগসেসে পুরস্কার লাভ করেন৷

সমালোচনা
ডিসেম্বর ২০২৪ এ ট্রান্সকম গ্রুপ-এর সিমিন রহমানের বিরুদ্ধে তার ছোট বোন নন-জুডিশিয়াল স্ট্যাম্প জালিয়াতির মাধ্যমে মৃত বাবার শেয়ার আত্মসাতের অভিযোগ আনেন। উক্ত জালিয়াতির বিষয়ে ১৮ মে ২০২৫ ইলিয়াস হোসেন-এর ফিফটিন মিনিটস নামক ইউটিউব তদন্ত প্রতিবেদন অনুষ্ঠানে দেখানো হয়, সিমিন রহমানকে এ বিষয়ে প্রথম আলোর সম্পাদক মতিউর রহমান ও ডেইলি স্টারের মাহফুজ আনাম অনৈতিকভাবে সহযোগিতা করেন।

রচনা ও প্রকাশনা 
তিনি ৫টি গ্রন্থ রচনা করেছেন এবং ৯টি গ্রন্থ সম্পাদনা প্রকাশ করেছেন৷

উল্লেখযোগ্য প্রকাশনা 
 কার রাজনীতি কীসের রাজনীতি, (২০০৪)
 ইতিহাসের সত্য সন্ধানে, বিশিষ্টজনদের মুখোমুখি, (২০০৪)
 ধনীক গোষ্টির লুটপাটের কাহিনী, (১৯৮৭)
 খোলা হাওয়া খোলা মন, (১৯৮৮)
 এক দফা, এরশাদ সরকার ও বিকল্প ভাবনা, (১৯৮৮)

সম্পাদনা 
 যেখানে আমাদের আশা, (২০০৪)
 আমার স্বপ্ন, (২০০৪)
 কৃতিদের মুখ, (২০০৪)
 আমার ভালোবাসা, (২০০৪)
 এখনই যা করতে হবে, (২০০৪)
 আমাদের কালের নায়কেরা, (২০০৩)
 একুশের পটভূমি, একুশের স্মৃতি, (২০০৩)
 স্বাগত ২০০০, (২০০১)
 প্রথম আলোর মুক্ত সংলাপ, (২০০১)

তথ্যসূত্র

বহিঃসংযোগ
 
 

বাংলাদেশী সাংবাদিক
১৯৪৬-এ জন্ম
জীবিত ব্যক্তি
রামোন ম্যাগসেসে পুরস্কার বিজয়ী
ঢাকা বিশ্ববিদ্যালয়ের প্রাক্তন শিক্ষার্থী
কলকাতার ব্যক্তি
পশ্চিমবঙ্গের সাংবাদিক
কলকাতার গণমাধ্যম ব্যক্তি
বাংলাদেশী সংবাদপত্র সম্পাদক
মতিউর রহমান (দ্ব্যর্থতা নিরসন)

মতিউর রহমান নামটি নিম্নের ব্যক্তিবর্গকে নির্দেশ করতে পারে:
 মতিউর রহমান (রংপুরের রাজনীতিবিদ) - শেখ মুজিবুরের দ্বিতীয় মন্ত্রিসভার একজন মন্ত্রী ছিলেন।
 মতিউর রহমান (রাজনীতিবিদ) - বাংলাদেশী রাজনীতিবিদ, সংসদ সদস্য ও মন্ত্রী।
 মতিউর রহমান (কুড়িগ্রামের রাজনীতিবিদ) - বাংলাদেশী রাজনীতিবিদ ও কুড়িগ্রাম-৩ আসনের সাবেক সংসদ সদস্য।
 মতিউর রহমান (গাজীপুরের রাজনীতিবিদ) - বাংলাদেশী রাজনীতিবিদ ও গাজীপুর-১ আসনের সাবেক সংসদ সদস্য।
 মতিউর রহমান (রংপুরের রাজনীতিবিদ) - বাংলাদেশী রাজনীতিবিদ ও তৎকালীন রংপুর-১১ আসনের সংসদ সদস্য ছিলেন।
 মতিউর রহমান (সাংবাদিক) - বাংলাদেশের দৈনিক প্রথম আলোর সম্পাদক।
 মতিউর রহমান (বীরশ্রেষ্ঠ), বীর শ্রেষ্ঠ খেতাব প্রাপ্ত বিমান বাহিনীর অফিসার।
 মতিউর রহমান (বীর উত্তম), বীর উত্তম খেতাব প্রাপ্ত নৌ কমান্ডার।
 মতিউর রহমান (বীর প্রতীক), বীর প্রতীক খেতাব প্রাপ্ত মুক্তিযোদ্ধা।
 মতিউর রহমান (বীর বিক্রম), বীর বিক্রম খেতাব প্রাপ্ত বাংলাদেশের মুক্তিযোদ্ধা।

আরও দেখুন 

 মতিউর রহমান মল্লিক (ঊনসত্তরের গণঅভ্যুত্থানে শহীদ), ১৯৬৯ এর গণঅভ্যুত্থানে নিহত স্কুল ছাত্র।
 মতিউর রহমান পানু -বাংলাদেশি চলচ্চিত্র পরিচালক ও চলচ্চিত্র প্রযোজক।
 মতিউর রহমান নিজামী - বাংলাদেশ জামায়াতে সাবেক আমীর ও সাবেক মন্ত্রী ও সাংসদ।
 মোহাম্মদ মতিউর রহমান (টাঙ্গাইলের রাজনীতিবিদ) - বাংলাদেশি ডাক্তার ও রাজনীতিবিদ ছিলেন।
 এম. মতিউর রহমান - বাংলাদেশের বরিশাল জেলার রাজনীতিবিদ, সাবেক সচিব, বরিশাল-৫ আসনের সাবেক সংসদ সদস্য ও সাবেক যোগাযোগমন্ত্রী।
 মোঃ মতিউর রহমান - বাংলাদেশ বাংলাদেশ আওয়ামী লীগের রাজনীতিবিদ ও  সুনামগঞ্জ-৪ আসনের সাবেক সাংসদ।
 খন্দকার মতিউর রহমান - বীর বিক্রম খেতাবপ্রাপ্ত মুক্তিযোদ্ধা।
 হাসান মতিউর রহমান - বাংলাদেশী লোকসংগীত শিল্পী, গীতিকার ও সঙ্গীত পরিচালক।
হেল-বপ ধূমকেতু

হেল-বপ ধূমকেতু () সম্ভবত বিংশ শতাব্দীর সবচেয়ে বেশি পর্যবেক্ষণকৃত ধূমকেতু। এটি বহু দশক ধরে আকাশের উজ্জ্বলতম ধূমকেতু হিসেবে বিরাজ করেছিল। ১৮ মাস ধরে এটিকে খালি চোখে দৃশ্যমান ছিল, যা একটি রেকর্ড। এর আগের এমন রেকর্ডটি ছিল ১৮৮১ সালের মহা ধূমকেতুর (Great Comet of 1811)।

১৯৯৫ সালের ২৩শে জুলাই সূর্য থেকে অনেক দূরত্বে ধূমকেতুটি আবিষ্কৃত হয়। মনে করা হচ্ছিল, ধূমকেতুটি যখন সূর্যের কাছে আসবে, তখন এটিকে আরও অনেক বেশি উজ্জ্বল দেখাবে। যদিও ধূমকেতুর ঔজ্জ্বল্য সংক্রান্ত পূর্বাভাস দেয়া খুব ত্রুটিপূর্ণ, তা সত্ত্বেও হেল-বপ ধূমকেতু যখন পেরিহেলিয়ন (perihelion) অতিক্রম করে, তখন এটির উজ্জ্বলতা সমস্ত প্রত্যাশা ছাড়িয়ে যায়। ধূমকেতুটিকে ১৯৯৭ সালের মহা ধূমকেতু (the Great Comet of 1997) অভিধা দেয়া হয়।

আবিষ্কার
২৩ জুলাই ১৯৯৫ সালে এই ধূমকেতুটি আবিষ্কার করেন এ্যালান হেল ও টমাস বপ নামের দুই জ্যোতির্বিজ্ঞানী। তারা দুজনেই ছিলেন যুক্তরাষ্ট্রের নাগরিক। 
হেল সফলতা ছাড়া ধূমকেতু অনুসন্ধানের জন্য  ঘণ্টার পর ঘণ্টা ব্যয় করতেন
এবং যখন তিনি মধ্যরাতের নিউ মেক্সিকোতে তার ড্রাইভওয়ে থেকে পরিচিত ধূমকেতু খুজছিলেন  তখন দৈবক্রমে হেলবপ এর উপর তার নজর পড়ল।

তথ্যসূত্র

বহিঃসংযোগ 
 Cometography.com: Comet Hale-Bopp
 NASA Hale-Bopp page 
 
 Shadow and Substance.com: Static orbital diagram
 Comet Nucleus Animation
 COMET PHOTO ALTERED, UH SCIENTIST SAYS - Honolulu Advertiser by Michael Hammerschlag

ধূমকেতু
সন্দ্বীপ (শহর)

সন্দ্বীপ বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর।  প্রশাসনিকভাবে শহরটি সন্দ্বীপ উপজেলার সদর। শহরটির সবচেয়ে নিকটবর্তী আন্তর্জাতিক বিমানবন্দর শাহ আমানত আন্তর্জাতিক বিমানবন্দর। শহরটি চট্টগ্রাম জেলার ষষ্ঠতম জনবহুল এবং সন্দ্বীপ উপজেলার বৃহত্তম শহরাঞ্চল। বিভাগীয় শহর বন্দর নগরী চট্টগ্রাম থেকে মাত্র ৬২.৬ কি.মি. দূরত্বে সন্দ্বীপ শহর অবস্থিত ।

জনসংখ্যা
বাংলাদেশ আদমশুমারী ২০১১ অনুযায়ী সন্দ্বীপ শহরের মোট জনসংখ্যা ৫২,৯৮২  জন যার মধ্যে ২৪,৫৮৫ জন পুরুষ এবং ২৮,৩৯৭ জন নারী। এ শহরের পুরুষ এবং নারী অনুপাত ৮৭। শহরে মোট খানা সংখ্যা বা পরিবার রয়েছে ১০৬৫৮ টি।

ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৭.৮৪ মিটার।

প্রশাসন
১৯৯৮ সালে সন্দ্বীপ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে সন্দ্বীপ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১০টি মহল্লায় বিভক্ত ।  ৫৩.১৫ বর্গ কি.মি. আয়তনের সন্দ্বীপ শহরের ৩০.০৩ বর্গ কি.মি. এলাকা সন্দ্বীপ পৌরসভা দ্বারা পরিচালিত হয়।

শিক্ষা ব্যবস্থা
সন্দ্বীপ শহরের স্বাক্ষরতার হার হলোম শতকরা ৫০.৫ ভাগ।

তথ্যসূত্র 

বাংলাদেশের শহর
চট্টগ্রাম বিভাগের জনবহুল স্থান
মোয়াই

মোয়াই হচ্ছে রাপা নুই দ্বীপে (, ), সংকুচিত আগ্নেয় শিলায় খোদাইকৃত অনেকগুলো আবক্ষ মূর্তি। প্রত্যেকটি মূর্তি একেকটি আস্ত শিলা হতে খোদাই করা হয়েছে, প্রত্যেকটি মূর্তির গড় ওজন প্রায় ১২.৫ টন এবং উচ্চতা প্রায় ১৩ ফুট। অবশ্য একটি অসম্পূর্ণ মূর্তি পাওয়া গেছে। যদি এটি সম্পূর্ণ হতো তবে এর উচ্চতা প্রায় ৬৯ ফুট ও ওজন ১৪৫-১৬৫ টন হতো। এ পর্যন্ত ৯০০টিরও অধিক মোয়াই সম্পর্কে জানা গেছে, কিন্তু বর্তমানে ৩৯৪ টি মোয়াই দেখা যায়।

তথ্যসূত্র 

ইস্টার দ্বীপ
মহাশ্মীয় স্থাপনা
বহিরঙ্গন ভাস্কর্য
পোলাও

পোলাও বা পলান্ন () হচ্ছে চাল দিয়ে তৈরী একটি মশলাযুক্ত খাবার। পলান্ন বা পোলাও মুসলিম শাসনের সময় বাংলায় আগমন হয়েছে বলে অনেকে ঐতিহাসিক অনুমান করেন। তবে গিরিশচন্দ্র বেদান্ততীর্থ তার ১৩৩৯ বঙ্গাব্দে প্রকাশিত প্রাচীন শিল্প পরিচয় গ্রন্থে প্রাক মুসলিম যুগে ঘিতে রান্না করা স-মাংস অন্ন বা ভাত বলে উল্লেখ করেছেন। যা প্রাচীন কালে পললৌদন নামে পরিচিত ছিল বলে লিখেছেন। এর ওপর নাম সর্পিস্বৎ ছিল।

পোলাও এবং এই ধরনের খাবার মধ্য প্রাচ্য, মধ্য ও দক্ষিণ এশিয়ায় বেশ পরিচিত খাবার। বলকান, মধ্যপ্রাচ্য, ককেশাস, মধ্য এশিয়া এবং দক্ষিণ এশিয়া, পূর্ব এশিয়া, লাতিন আমেরিকা এবং ক্যারিবীয় রন্ধনশৈলীতে গুরুত্বপূর্ণ আসন দখল করে আছে। বাংলাদেশ, আফগানিস্তান, আর্মেনিয়া, আজারবাইজান, বালুচি, বুখারার ইহুদি, ক্রেটান, ভারত, ইরান, কাজাক, কেনিয়া, পাকিস্তান, তানজানিয়া, জাঞ্জিবার, উইঘুর, উজবেক, তাজিক  এবং তুর্কী  প্রভূতি রন্ধনশৈলীতে প্রধান খাবারের তালিকায় পোলাও স্থান দখল করে আছে।

চালের রঙ বাদামী বা সোনালী করতে হালকা করে তেলে ভেজে নেওয়া হয়। অতঃপর ভাজা পেঁয়াজ, মশলা, সবজি ইত্যাদি যোগ করা হয়। অঞ্চলভেদে পোলাওয়ের সঙ্গে মাংস, মাছ, সবজি, পাস্তা এবং শুকনো ফল যোগ করা হয়।

প্রস্তুতপ্রনালী 
সুগন্ধী চাল যেমন তুলশীমালা, বাসমতী, কালোজিরা, চিনিগুড়া ইত্যাদি যেকোন জাতের চালকে ভালো করে পরিষ্কার করে ঘি বা তেলে ভাজা হয়। এর পর বিভিন্ন মশলা দিয়ে পরিমাণ মত পানি দিয়ে সিদ্ধ করা হয়।

বিভিন্নতা 
 মোরগ পোলাও
 সবজি পোলাও

পরিবেশনা
পেয়াজ ভাজা বা বেরেস্তা পোলাও এর উপর সুন্দর করে ছিটিয়ে পরিবেশন করা হয়।

তথ্যসূত্র

প্রাচীন খাবার
জাতীয় পদ
ভাত
বাঙালি রন্ধনশৈলী
আর্মেনীয় রন্ধনশৈলী
বলকান রন্ধনশৈলী
মধ্য এশীয় রন্ধনশৈলী
কিরঘিজ রন্ধনশৈলী
লাতিন আমেরিকান রন্ধনশৈলী
উসমানীয় রন্ধনশৈলী
দক্ষিণ এশীয় রন্ধনশৈলী
সোভিয়েত রন্ধনশৈলী
বৈশ্বিক রন্ধনশৈলী
আফ্রিকার রন্ধনশৈলী
মধ্যপ্রাচ্যীয় রন্ধনশৈলী
চালের পদ
ককেশীয় রন্ধনশৈলী
ফরাসি রন্ধনশৈলী
ইরানি রন্ধনশৈলী
ইরাকি রন্ধনশৈলী
ইসরায়েলি রন্ধনশৈলী
ইহুদি রন্ধনশৈলী
কাজাখিস্তানি রন্ধনশৈলী
কুর্দি রন্ধনশৈলী
পাকিস্তানি রন্ধনশৈলী
তাজিক রন্ধনশৈলী
খাদ্যের ধরন
পথখাবার
ভারতীয় চালের পদ
আজারবাইজানি রন্ধনশৈলী